CELEX: 32010D0143
Language: fi
Date: 2010-03-05 00:00:00
Title: 2010/143/: Komission päätös, annettu 5 päivänä maaliskuuta 2010 , unionin osallistumisesta Italiassa vuonna 2009 toteutettujen sian vesikulaaritaudin torjuntaa koskevien hätätoimenpiteiden rahoitukseen (tiedoksiannettu numerolla K(2010) 1192)

6.3.2010   
            
            
               FI
            
            
               Euroopan unionin virallinen lehti
            
            
               L 56/12
            
         KOMISSION PÄÄTÖS,
   annettu 5 päivänä maaliskuuta 2010,
   unionin osallistumisesta Italiassa vuonna 2009 toteutettujen sian vesikulaaritaudin torjuntaa koskevien hätätoimenpiteiden rahoitukseen
   (tiedoksiannettu numerolla K(2010) 1192)
   (Ainoastaan italiankielinen teksti on todistusvoimainen)
   (2010/143/EU)
   EUROOPAN KOMISSIO, joka
   ottaa huomioon Euroopan unionin toiminnasta tehdyn sopimuksen,
   ottaa huomioon tietyistä eläinlääkintäalan kustannuksista 25 päivänä toukokuuta 2009 tehdyn neuvoston päätöksen 2009/470/EY (1) ja erityisesti sen 3 artiklan 4 kohdan,
   sekä katsoo seuraavaa:
   
               (1)
            
            
               Päätöksessä 2009/470/EY säädetään menettelyistä, joita käytetään myönnettäessä unionin rahoitusta yksittäisiin eläinlääkinnällisiin toimiin, myös hätätoimenpiteisiin. Kyseisen päätöksen 3 artiklan 2 kohdan nojalla jäsenvaltiot saavat rahoitusta sian vesikulaaritaudin hävittämiseksi toteutettaviin toimenpiteisiin.
            
         
               (2)
            
            
               Sian vesikulaaritauti on sioilla esiintyvä tarttuva virustauti, jota ei voi kliinisesti erottaa suu- ja sorkkataudista ja joka sen vuoksi aiheuttaa häiriöitä unionin sisäisessä kaupassa ja viennissä kolmansiin maihin.
            
         
               (3)
            
            
               Italiassa on vuonna 2009 esiintynyt sian vesikulaaritautia. Taudin uudelleen puhkeaminen aiheuttaa vakavan vaaran unionin karjalle. Italia ryhtyi neuvoston päätöksen 90/424/ETY (2) 3 artiklan 2 kohdan mukaisesti toimenpiteisiin kyseisten taudinpurkausten torjumiseksi.
            
         
               (4)
            
            
               Sian vesikulaaritaudin puhkeamiseen liittyy riski, että taudinaiheuttaja leviää muille sikatiloille kyseisessä jäsenvaltiossa tai elävien sikojen tai niistä saatavien tuotteiden kaupan kautta muihin jäsenvaltioihin ja kolmansiin maihin.
            
         
               (5)
            
            
               Eläinten terveyttä koskevista suojatoimenpiteistä sian vesikulaaritautia vastaan Italiassa 8 päivänä marraskuuta 2005 tehdyssä komission päätöksessä 2005/779/EY (3) vahvistetaan eläinten terveyttä koskevat säännöt sian vesikulaaritaudin osalta niille Italian alueille, jotka on tunnustettu sian vesikulaaritaudista vapaiksi, sekä alueille, joita ei ole tunnustettu kyseisestä taudista vapaiksi. Italian viranomaiset ovat noudattaneet kyseisen päätöksen 11 artiklassa säädettyjä tietojen antamista koskevia vaatimuksia.
            
         
               (6)
            
            
               Päätöksen 2009/470/EY 3 artiklan 6 kohdan ensimmäisessä luetelmakohdassa vahvistetaan säännöt, jotka koskevat jäsenvaltioille aiheutuvien tiettyjen kulujen prosenttiosuutta, jonka unionin rahoitusosuus voi kattaa.
            
         
               (7)
            
            
               Sian vesikulaaritaudin hävittämiseksi toteutettuihin hätätoimenpiteisiin myönnettävän unionin rahoitusosuuden maksamiseen sovelletaan neuvoston päätöksessä 90/424/ETY tarkoitettuihin hätätapauksissa toteutettaviin toimenpiteisiin ja eläintautien torjuntatoimenpiteisiin myönnettävää yhteisön rahoitusta koskevista säännöistä 28 päivänä helmikuuta 2005 annetussa komission asetuksessa (EY) N:o 349/2005 (4) vahvistettuja sääntöjä.
            
         
               (8)
            
            
               Italia on täyttänyt kaikilta osin päätöksen 2009/470/EY 3 artiklan 4 kohdassa ja asetuksen (EY) N:o 349/2005 6 artiklassa säädetyt tekniset ja hallinnolliset velvoitteet.
            
         
               (9)
            
            
               Italia esitti 21 päivänä toukokuuta 2009 ja 10 päivänä kesäkuuta 2009 arvionsa sian vesikulaaritaudin hävittämistoimenpiteiden aiheuttamista kuluista.
            
         
               (10)
            
            
               Tässä päätöksessä säädetyt toimenpiteet ovat elintarvikeketjua ja eläinten terveyttä käsittelevän pysyvän komitean lausunnon mukaiset,
            
         ON HYVÄKSYNYT TÄMÄN PÄÄTÖKSEN:
   1 artikla
   Unionin Italialle myöntämä rahoitusosuus
   Italialle voidaan myöntää unionin rahoitusta tiettyihin kustannuksiin, jotka aiheutuivat kyseiselle jäsenvaltiolle päätöksen 2009/470/EY 3 artiklan 2 kohdan nojalla sian vesikulaaritaudin torjumiseksi vuonna 2009 toteutetuista toimenpiteistä.
   2 artikla
   Osoitus
   Tämä päätös on osoitettu Italian tasavallalle.
   
      Tehty Brysselissä 5 päivänä maaliskuuta 2010.
      
         
            Komission puolesta
         
         John DALLI
         
            Komission jäsen
         
      
   
   
      (1)  EUVL L 155, 18.6.2009, s. 30.
   
      (2)  EYVL L 224, 18.8.1990, s. 19.
   
      (3)  EUVL L 293, 9.11.2005, s. 28.
   
      (4)  EUVL L 55, 1.3.2005, s. 12.